12218f57aaf99813831faec1ef1833bd

Hej jeg hedder Elin og jeg elsker normalt at være sammen med drenge men jeg er brgyndt at kunne lide en der hedder Agnes og jeg ved ik om jeg er læbbe 

  
KH Elin

 
HOMO
====


ungzone.dk
2020.29

 Hej Elin,

  
Det lyder dejligt, at du har mødt en sød pige :-). Jeg kan godt forstå det kan virke forvirrende, når du godt kan lide drenge, og nu kan lide en pige. Jeg tænker du måske kan spørge hende, om I skal lave noget sammen, så I kan lære hinanden bedre at kende. I kan hænge ud og snakke, se film, gå en tur, lave lektier, shoppe eller andet, du tænker kunne være hyggeligt. Om du er lesbisk, biseksuel eller andet er måske ikke så vigtigt at sætte ord på i første omgang - du har det som du har det, og ved at bruge noget tid sammen med hende, kan du finde mere ud af, hvad dine følelser handler om. Det kan være du måske egentlig bare synes hun virker rigtig sød og måske inspirerende for dig, eller måske synes du hun er virkelig smuk. Det behøver ikke betyde noget for din seksualitet, at du er tiltrukket af en anden kvinde, men det kan det godt. Du kan finde ud af det, ved at prøve dig lidt frem. 

Jeg håber du kunne bruge mit svar, og ellers er du altid velkommen til at skrive ind igen.

Mange hilsner fra Regitze 

 

 Hej Elin

Det kan da måske godt være at du også godt kan lide piger og det er der absolut intet galt i. Når du skriver at du normalt elsker at være sammen med drenge, tænker jeg at du ikke er lesbisk, med mindre du slet ikke er interesseret i drenge længere. Jeg tænker at det er for tidligt at kunne sige hvad du er, men jeg tænker at det måske heller ikke er så vigtigt at sætte en betegnelse på. Det vigtige er at du stadig er dig uanset om du kan lide piger eller drenge eller begge dele. Men du kan f.eks. undersøge lidt omkring det at være biseksuel, da jeg tænker at det måske kunne være relevant for dig. 

Jeg håber at du kan bruge mit svar og du er altid velkommen til at skrive her ind igen. 

 

De bedste hilsner 

Michelle :-)

 